cyanic-selkie/wikianc huggingface dataset:
Αμφιτρόπη
Προσωπικότητες από την Αμφιτροπή
Υπήρξαν διάφοροι γνωστοί πολίτες από τον δήμο της Αμφιτροπής, όπως ο βουλευτής Διοκλής ο Αμφιτροπαιεύς γιος του Φιλαρχίδου, ο βουλευτής Διοτίμος ο Αμφιτροπαιεύς, ο Διογένης ο Αμφιτροπήθεν, ο Διογένης ο Αμφιτροπήθεν γιος του Διονυσίου, ο Διόδωρος ο Αμφιτροπήθεν πατέρας της Πυθιάς, ο Διόνυσος ο Αμφιτροπήθεν, ο Διόφαντος ο Αμφιτροπήθεν κ.ά.
Πηγές – βιβλιογραφία
Πρωτογενείς πηγές
Δευτερογενείς πηγές
Εξωτερικοί σύνδεσμοι
Κατηγορία:Δήμοι της Αρχαίας Αττικής Κατηγορία:Αρχαία Αθήνα
UFO (συγκρότημα)
Οι UFO είναι βρετανικό hard rock συγκρότημα, που σχηματίστηκε το 1969 και συνεχίζει να ηχογραφεί μέχρι σήμερα, με πάνω από είκοσι μουσικούς να έχουν περάσει από τη σύνθεση του.
Τα πρώτα χρόνια
Οι UFO δημιουργήθηκαν από τον τραγουδιστή Φιλ Μογκ, το ντράμερ Άντι Πάρκερ, τον κιθαρίστα Μικ Μπόλτον και τον μπασίστα Πιτ Γουέι, τον Αύγουστο του 1969. Το αρχικό τους όνομα ήταν Hocus Pocus, αλλά λίγους μήνες αργότερα μετονομάστηκαν σε UFO και υπέγραψαν συμβόλαιο με την "Beacon Records".
Το ντεμπούτο τους με τίτλο "UFO 1" κυκλοφόρησε τον Οκτώβριο του 1970, όντας ένα κράμα space και κλασικού rock. Ακολούθησε το "UFO 2: Flying" ένα χρόνο αργότερα γνωρίζοντας επιτυχία στην Ιαπωνία, αλλά αποτυγχάνοντας στην πατρίδα του συγκροτήματος.
Στα τέλη του 1971, κυκλοφόρησαν μόνο στην Ιαπωνία το "UFO Live", ενώ μέσα στο 1972 εκδόθηκε και στον υπόλοιπο κόσμο. Εκείνη τη χρονιά, ο Μπόλτον αποχώρησε από τους UFO δίνοντας τη θέση του τον Ιανουάριο του 1972 στον Λάρι Γουόλις, ο οποίος αργότερα έγινε για ένα μικρό χρονικό διάστημα μέλος των Motörhead, στη συνέχεια στον Μπέρνι Μάρσντεν και τελικά στον Μίχαελ Σένκερ, τον Ιούνιο του 1973.
Επιτυχία
Το συγκρότημα υπέγραψε στην δισκογραφική εταιρεία "Chrysalis Records" και κυκλοφόρησε το άλμπουμ "Phenomenon" σε παραγωγή του Λίο Λάιονς, το οποίο περιέχει μερικά από τα πιο γνωστά τραγούδια των UFO, όπως το "Doctor Doctor" και το "Rock Bottom". Κατά την περιοδεία για την προώθηση του δίσκου, εντάχθηκε στο συγκρότημα ο κιθαρίστας Πολ Τσάπμαν, αλλά αποχώρησε λίγο αργότερα αφήνοντας και πάλι τον Σένκερ σαν μοναδικό κιθαρίστα του σχήματος. Το συγκρότημα εμφανίστηκε στο "Linkebeek Festival" του Βελγίου στις αρχές της χρονιάς, πριν περιοδεύσουν στην υπόλοιπη Ευρώπη και πραγματοποιήσουν αρκετές εμφανίσεις για το δίκτυο "BBC".
Η νέα σύνθεση, κυκλοφόρησε το "Lights Out" τον Μάιο του 1977, το οποίο περιείχε την πρώτη τους σινγκλ επιτυχία με τίτλο "Too Hot to Handle". Ο δίσκος σκαρφάλωσε στο # 23 στις Ηνωμένες Πολιτείες και έγινε το πρώτο άλμπουμ των UFO που μπήκε στα βρετανικά τσαρτ. Το συγκρότημα περιόδευσε στις Ηνωμένες Πολιτείες με τους Rush, με τον Πολ Τσάπμαν να καλύπτει τη θέση του Σένκερ, ο οποίος συνέχισε στο ευρωπαϊκό μέρος της περιοδείας.
Το ΕΡ "Only You Can Rock Me" έφθασε στο # 50 στην πατρίδα τους, βοηθώντας το άλμπουμ "Obsession" να γνωρίσει επιτυχία, το 1978. Ακολούθησε το πιο επιτυχημένο άλμπουμ των UFO, το ζωντανά ηχογραφημένο "Strangers in the Night", το οποίο ανέβηκε στο # 7 στη Μεγάλη Βρετανία, όπου έγινε χρυσό, και το # 42 στις Ηνωμένες Πολιτείες, ενώ στο Top-40 σκαρφάλωσε και το ΕΡ "Doctor Doctor".
Στα τέλη της χρονιάς, ο Σένκερ αποχώρησε από το συγκρότημα λόγω των συνεχών διαμαχών του με τον Μογκ και σχημάτισε τους Michael Schenker Group.
Δεκαετία του '80
Μετά την αποχώρηση του Σένκερ, επανήλθε το συγκρότημα ο Πολ Τσάπμαν και κυκλοφόρησαν το "No Place to Run", τον Ιανουάριο του 1980. Αν και έφθασε στο # 11 στην πατρίδα τους, η εμπορική επιτυχία του άλμπουμ δεν κατάφερε να πλησιάσει στο επίπεδο των πωλήσεων των προκατόχων του. Μετά την περιοδεία για την προώθηση του δίσκου, ο Πωλ Ρέιμοντ έδωσε τη θέση του αρχικά στον Τζον Σλόμαν και στη συνέχεια στο Νιλ Κάρτερ.
thumb|150px|Ο Πωλ Ρέιμοντ Οι UFO εμφανίστηκαν σαν πρώτο όνομα στο φεστιβάλ του Ρέντινγκ τον Αύγουστο του 1980 και ηχογράφησαν το "The Wild, the Willing and the Innocent" το οποίο με τη βοήθεια του σινγκλ "Lonely Heart" ανέβηκε στο βρετανικό Top-20. Ακολούθησε το "Mechanix" το 1982 το οποίο έφθασε στο # 8, μετά την περιοδεία του οποίου ο Πιτ Γουέι άφησε τη θέση του μπασίστα στον Μπίλι Σίχαν. Η νέα σύνθεση, κυκλοφόρησε το "Making Contact" με πολύ μικρή εμπορική επιτυχία. Μετά την περιοδεία για την προώθηση του δίσκου, οι UFO αποφάσισαν να διαλυθούν, τον Μάρτιο του 1983.
Ένα χρόνο αργότερα, ο Φιλ Μογκ και ο Πωλ Ρέιμοντ αποφάσισαν να σχηματίσουν και πάλι το συγκρότημα, με τον Πωλ Γκρέι στο μπάσο, τον Τόμι ΜακΚλέντον στην κιθάρα και τον Τζιμ Σίμπσον στα τύμπανα. Στα τέλη του 1985, κυκλοφόρησαν το "Misdemeanor", αποτυγχάνοντας να πλησιάσουν την εμπορική επιτυχία που είχαν γνωρίσει λίγα χρόνια νωρίτερα. Ακολούθησε το ΕΡ "Ain't Misbehavin'", με τον Άντι Πάρκερ και τον Πιτ Γουέι να επιστρέφουν λίγο αργότερα. Το 1989, το συγκρότημα διαλύθηκε για δεύτερη φορά λόγω της εμπορικής αποτυχίας των δίσκων τους.
Επανενώσεις και νέα επιτυχία
Το 1991, ο Φιλ Μογκ και ο Πιτ Γουέι σε συνεργασία με τον κιθαρίστα Λώρενς Άρτσερ και το ντράμερ Κλάιβ Έντουαρντς σχημάτισαν και πάλι τους UFO, κυκλοφορώντας το High Stakes & Dangerous Men με τον Ντον Έρεϊ στα πλήκτρα. Το 1993, επανήλθαν οι Μίκαελ Σένκερ, Άντι Πάρκερ και Πωλ Ρέιμοντ για το άλμπουμ "Walk on Water". Για την επερχόμενη περιοδεία, ο Σάιμον Ράιτ πήρε τη θέση του Πάρκερ, αλλά οι συνεχείς διαμάχες οδήγησαν τον Σένκερ σε εκ νέου αποχώρηση.
Το 1998, η κλασική σύνθεση των UFO ενώθηκε και πάλι, για μία εμφάνιση στο Λονδίνο. Τον Ιούλιο του 2000 κυκλοφόρησαν το διπλό "Covenant" με τη συμμετοχή του Όνσλεϊ Ντάνμπαρ στα τύμπανα.
Δύο χρόνια αργότερα, ακολούθησε το "Sharks", μετά την κυκλοφορία του οποίου ο Σένκερ αντικαταστάθηκε από τον Βίνι Μουρ. Η νέα σύνθεση του συγκροτήματος κυκλοφόρησε το "You Are Here" με τον Τζέισον Μπόναμ στα τύμπανα. Το 2005, ο Πάρκερ επέστρεψε για να κυκλοφορήσουν το "The Monkey Puzzle", ενώ το "The Visitor" του 2009 ήταν το πρώτο τους άλμπουμ που μπήκε στο βρετανικό Top-100 μετά από 24 χρόνια.
Ο δίσκος με τίτλο "A Conspiracy of Stars" κυκλοφόρησε στις 23 Φεβρουαρίου 2015, ανεβάζοντας τους UFO στο βρετανικό Top-50 για πρώτη φορά μετά το 1983. Για την προώθηση του άλμπουμ, το συγκρότημα περιόδευσε στην Μεγάλη Βρετανία και την Ευρώπη.
Πηγές
Κατηγορία:Αγγλικά heavy metal συγκροτήματα Κατηγορία:Αγγλικά hard rock συγκροτήματα Κατηγορία:Space rock συγκροτήματα
Ημέρα της 20ής Ιουνίου 1792
Η Ημέρα της 20ής Ιουνίου 1792 (Γαλλικά: La journée du 20 juin 1792) είναι μια επαναστατική ημέρα, στην περίοδο της Γαλλικής επανάστασης, κατά την οποία διοργανώθηκε μια λαϊκή διαδήλωση στο Παρίσι, με πρωτοβουλία των Γιρονδίνων την ημέρα της επετείου του όρκου του Σφαιριστηρίου. Εκείνη την ημέρα, ο παρισινός λαός εισέβαλε στο παλάτι του Κεραμεικού.
Ιστορικό
Μετά την κήρυξη πολέμου εναντίον της Αυστρίας και της Πρωσίας, ο φόβος που προκάλεσε η συμπεριφορά των στρατηγών, η αδράνεια του στρατού, η αποπομπή από τον Λουδοβίκο ΙΣΤ', στις 13 Ιουνίου, τριών Γιρονδίνων υπουργών, η άρνηση του βασιλιά να επικυρώσει τα διατάγματα της Νομοθετικής Συνέλευσης για τους ανυπότακτους ιερείς και για τη στρατοπέδευση κοντά στο Παρίσι Εθελοντών για την υπεράσπιση της πρωτεύουσας και τελικά ο σχηματισμός ενός νέου υπουργικού συμβουλίου από Φεγιαντίνους προανήγγειλαν μια αναμέτρηση δυνάμεων ανάμεσα στο βασιλιά και τον λαό.
Στις 16 Ιουνίου, ο στρατηγός Λα Φαγιέτ με επιστολή του προς τη Συνέλευση κατήγγειλε την αναρχία που είχε δημιουργηθεί, σύμφωνα με τον ίδιο, από τους Ιακωβίνους, αναφέροντας ότι «το γαλλικό σύνταγμα απειλείται από τις φατρίες του εσωτερικού, όπως και από τους εχθρούς του εξωτερικού». Αντιμέτωποι με την απειλή ενός μοναρχικού ή στρατιωτικού πραξικοπήματος, οι Γιρονδίνοι προσπάθησαν να χρησιμοποιήσουν το λαϊκό κίνημα, παρά την αντίθετη άποψη του Ροβεσπιέρου και των πιο ενεργών μελών του παρισινού δημοκρατικού ρεύματος, οι οποίοι θεώρησαν την ενέργεια πρόωρη.
Τα γεγονότα της 20ής Ιουνίου 1792
εναλλ.=|αριστερά|μικρογραφία|270x270εσ|Ημέρα της 20ής Ιουνίου 1792. Αντιπαράθεση μεταξύ των ανταρτών και του Λουδοβίκου ΙΣΤ'. Bouillon et Vérité, 1796. Οι Γιρονδίνοι κατάλαβαν ότι τους χρειάζονταν μια «μέρα με ταραχές» για να εκφοβίσουν τους αντεπαναστάτες και να αναγκάσουν τον βασιλιά να ανακαλέσει τους υπουργούς του και να αποσύρει το βέτο του, έτσι αποφασίστηκε μια διαδήλωση.
μικρογραφία|Καρικατούρα του Λουδοβίκου ΙΣΤ', φορώντας τον [[Φρυγικός σκούφος|φρυγικό σκούφο και πίνοντας στην υγεία του Έθνους (Ανώνυμος, 1792)]] Ο δήμαρχος του Παρισιού Πετιόν και ο Γενικός επίτροπος της Κομμούνας Μανουέλ δεν έκαναν τίποτε για να εμποδίσουν τη διαδήλωση. Έφτασαν πολύ αργά στον Κεραμεικό, όταν ο βασιλιάς είχε υποστεί ήδη επί δύο ώρες την ταπεινωτική επίθεση των διαδηλωτών και τότε μόνο τον έσωσαν, αλλά η μοναρχία είχε εξευτελιστεί. Ο δήμαρχος Πετιόν ανέβηκε σε μια καρέκλα, μίλησε στο πλήθος και τους παρότρυνε να αποσυρθούν ήσυχα. Οι άνθρωποι υπάκουαν. Έτσι, οι διαδηλωτές, των οποίων μόνος στόχος ήταν να αποκτήσουν διατάγματα και υπουργούς, αποσύρθηκαν χωρίς να επιτύχουν την αποστολή τους.
Οι Ορεινοί, με συμβουλή του Ροβεσπιέρου, δεν πήραν μέρος σ'αυτή τη διαδήλωση. Δεν είχαν εμπιστοσύνη στους Γιρονδίνους και δεν ήθελαν να συμμετάσχουν σε μια απλή επίδειξη αλλά σε μια αποφασιστική πράξη.
Επακόλουθα της ημέρας της 20ής Ιουνίου 1792
Ο Λα Φαγιέτ άφησε το στράτευμά του, εμφανίστηκε στη Συνέλευση στις 28 Ιουνίου και την κάλεσε να διαλύσει τη λέσχη των Ιακωβίνων και να τιμωρήσει τους αυτουργούς των βιαιοπραγιών, επευφημούμενος από τους μοναρχικούς Φεγιαντίνους, και έθεσε τον εαυτό του στη διάθεση του βασιλιά. Οι Ιακωβίνοι τον χαρακτήρισαν «κακούργο, προδότη, εχθρό της πατρίδας». Ο κίνδυνος για μια στρατιωτική δικτατορία έκανε τους Γιρονδίνους να προσεγγίσουν προσωρινά τον Ροβεσπιέρο για τη σωτηρία της Επανάστασης.
Στην τρίτη γιορτή της ομοσπονδίας στις 14 Ιουλίου 1792, ο κόσμος δεν φώναξε «Ζήτω ο βασιλιάς!» αλλά «Ζήτω ο Πετιόν!». Ο Λα Φαγιέτ πρότεινε στον βασιλιά να μεταφερθεί υπό την προστασία του στην Κομπιένη, όπου είχε συγκεντρωμένα τα στρατεύματά του, αλλά ο τελευταίος αρνήθηκε.
Παραπομπές
Κατηγορία:Γαλλική Επανάσταση Κατηγορία:Ιστορία της Γαλλίας
Ευαγγελιστής Λουκάς
thumb|200px|Ο Λουκάς, πορτρέτο απ' τον [[Αντρέα Μαντένια (1431).]] Ο Λουκάς (Αντιόχεια, 1 π.Χ. ή 4|4 μ.Χ. - Θήβα ή Έφεσος, Μάρτιος 84 μ.Χ.) είναι Ελληνικής καταγωγής χριστιανός του 1ου αιώνα μ.Χ. και συγγραφέας του ομώνυμου Ευαγγελίου και των Πράξεων των Αποστόλων, βιβλία τα οποία περιλαμβάνονται στην Αγία Γραφή και πιο συγκεκριμένα στην Καινή Διαθήκη. Αναφέρεται ονομαστικά τρεις φορές στη Καινή Διαθήκη και είναι λίγα τα στοιχεία που υπάρχουν για το πρόσωπό του. Θεωρείται άγιος και ως ένας από τους τέσσερις Ευαγγελιστές της εκκλησίας. Σύμφωνα με κάποιες παραδόσεις κήρυξε στη Νότια Ευρώπη και μαρτύρησε στην Ελλάδα.
Βίος
Ήταν ιατρός (Κολοσσαείς: 14), ελληνικής καταγωγής. Έγινε χριστιανός προερχόμενος από τους Εθνικούς. Υπήρξε στενός συνεργάτης του Παύλου και τον συνόδεψε σε πολλές από τις περιοδείες του και κατηχήθηκε από αυτόν. Από τον πρώτο πληθυντικό που χρησιμοποιεί στο βιβλίο των Πράξεων, συμπεραίνεται ότι συνόδευσε τον Παύλο στη Τρωάδα, πήγε μαζί του στη Μακεδονία και έπειτα μέχρι τους Φιλίππους. (Πραξ. 16:10) Όταν ο Παύλος πήγε από τους Φιλίππους στην Ιερουσαλήμ, ο Λουκάς τον ακολούθησε και πάλι (Πράξ. 20,6-21,18), καθώς επίσης και στη Ρώμη (Πράξ. 27,1). Ήταν συνεπιβάτης με τον Παύλο στο πλοίο που ναυάγησε (Πράξ. 28,2) και έφτασε μαζί του στις Συρακούσες και τους Ποτιόλους (Πράξ. 28,12-26). Μάλιστα όταν ο Παύλος ήταν φυλακισμένος στην Ρώμη μόνο ο Λουκάς ήταν μαζί του (Β' Τιμ. 4:11).
Ο Λουκάς γνώριζε πολύ καλά και τη ζωγραφική τέχνη. Μάλιστα σε αυτόν αποδίδονται οι πρώτες εικόνες της Θεοτόκου με τον Ιησού Χριστό βρέφος στην αγκαλιά της (μία υπάρχει μέχρι σήμερα στη Μονή του Μεγάλου Σπηλαίου), καθώς και αυτές των Αποστόλων Πέτρου και Παύλου.
Παλαιά παράδοση, παρουσιάζει το Λουκά ως ζωγράφο αρκετών εικόνων της Θεοτόκου Μαρίας. Την παράδοση αυτή υιοθετεί η ορθόδοξη υμνολογία κατά τον Μικρό Παρακλητικό Κανόνα προς τη Θεοτόκο, "Άλαλα τα χείλη των ασεβών, των μη προσκυνούντων την εικόνα σου την σεπτήν, την ιστορηθείσα υπό του Αποστόλου Λουκά ιερωτάτου, την οδηγήτριαν".
Δεν είναι γνωστά με ακρίβεια τα γεγονότα της ζωής του Λουκά μετά το μαρτύριο του Παύλου. Είναι πιθανό ότι λόγω του διωγμού των χριστιανών, θα πρέπει να εγκατέλειψε τη Ρώμη. Σύμφωνα με τον Γρηγόριο Ναζιανζηνό, ο Λουκάς συγκαταλέγεται μεταξύ των πρώτων μαρτύρων της Εκκλησίας. Κατά τον Νικηφόρο Κάλλιστο, ο Λουκάς υπέστη μαρτυρικό θάνατο, αφού τον έγδαραν ζωντανό και κατόπιν τον κρέμασαν σε μία ελιά στην Έφεσο σε ηλικία 80 ετών, ενώ σύμφωνα με τον Ιερώνυμο πέθανε στη Θήβα της Βοιωτίας σε ηλικία 84 ετών.
Τα λείψανά του
Κατά τα λεγόμενα του Συμεών του Μεταφραστή, του Ισίδωρου Σεβίλλης και του Ιερώνυμου, το 357 μ.Χ., τα λείψανά του μετακομίστηκαν στην Κωνσταντινούπολη, στο ναό των Αγίων Αποστόλων. Ο Ιερώνυμος προσθέτει και την πληροφορία ότι η μεταφορά έγινε μαζί με τα οστά του Αποστόλου Ανδρέα. Το λείψανο του ευαγγελιστή Λουκά μεταφέρθηκε το 1204 από την Κωνσταντινούπολη στους Ρωγούς, πόλη του Δεσποτάτου της Ηπείρου. Το λείψανο βρισκόταν εκεί στις αρχές του 15ου αιώνα, όπως μαρτυρείται από τα απομνημονεύματα του Κυριακού από την Αγκώνα που επισκέφθηκε τους Ρωγούς το 1436 και το 1448. Στις 12 Ιανουαρίου 1453, τα λείψανα μεταφέρθηκαν από τους Ρωγούς στο Σμεντέρεβο της Σερβίας. Τα λείψανα πουλήθηκαν αργότερα στη Βενετία και βρίσκονται σήμερα στην Πάδοβα. Ένα πλευρό του ευαγγελιστή δόθηκε από τον επίσκοπο της Πάδοβα στη μητρόπολη της Θήβας, μετά από αίτημα του τότε μητροπολίτη Ιερώνυμου.
Εορτασμός
Η μνήμη του τιμάται από την Ορθόδοξη Εκκλησία στις 18 Οκτωβρίου. Θεωρείται επίσης άγιος από την Καθολική, την Λουθηρανική, την Αγγλικανική και άλλες Προτεσταντικές εκκλησίες.
Εξωτερικοί σύνδεσμοι
Λουκας Λουκάς Λουκάς Λουκάς Λουκάς Κατηγορία:Αρχαίοι Έλληνες ιατροί
Queer Λέοντας
Ο Queer Λέοντας (ιταλικά: Leone Queer) είναι βραβείο που απονέμεται από το 2007 στην «Καλύτερη ταινία με ΛΟΑΤ θεματική & Queer Κουλτούρα» στο πλαίσιο του Διεθνούς Φεστιβάλ Κινηματογράφου της Βενετίας.
Παραπομπές
Κατηγορία:Διεθνές Φεστιβάλ Κινηματογράφου Βενετίας Κατηγορία:Κινηματογραφικά βραβεία στην Ιταλία Κατηγορία:ΛΟΑΤ στην Ιταλία Κατηγορία:ΛΟΑΤ κινηματογραφικά βραβεία
Βραβεία Αμερικανικής Ακαδημίας Κινηματογράφου 1951
Η 24η Απονομή των Βραβείων της Ακαδημίας Κινηματογράφου, που τίμησε τις καλύτερες επιδόσεις στο χώρο του κινηματογράφου για το έτος 1951, έλαβε χώρα στις 20 Μαρτίου 1952. Κεντρικός παρουσιαστής ήταν ο Ντάνι Κέι.
Τζωρτζ Μπέρκλεϋ
Ο Τζωρτζ Μπέρκλεϋ ή Μπέρκλι ή Μπάρκλεϋ (αγγλ. George Berkeley) ήταν Αγγλο- Ιρλανδός φιλόσοφος, μαθηματικός και επίσκοπος της Αγγλικανικής εκκλησίας (1685 - 1753). Γεννήθηκε στο Ντύζερτ Κασλ της κομητείας Κίλκενυ στην Ιρλανδία και πέθανε το 1753 στην Οξφόρδη της Αγγλίας. Ήταν βασικός εκπρόσωπος του αγγλικού εμπειρισμού και ειδικότερα του υποκειμενικού ιδεαλισμού που υποστήριζε ότι η ύπαρξη των πραγμάτων ταυτίζεται με την αντίληψη τους από τον άνθρωπο, εκτός των πνευματικών όντων. Ο Μπέρκλεϋ μαζί με τον Ντέιβιντ Χιουμ (1711-1776) και τον Τζον Λοκ (1632-1704) σχηματίζουν τη βασική τριάδα του βρετανικού διαφωτισμού και εμπειρισμού εκκινώντας από την ίδια αφετηρία (εμπειρισμός) και καταλήγοντας σε εκ διαμέτρου αντίθετα συμπεράσματα, όσον αφορά στη βασική δομή του κόσμου. Το έργο του Μπέρκλεϋ εμπεριέχει σε μεγάλο βαθμό απαντήσεις στις σκέψεις του Λοκ.
Τα πρώτα χρόνια
Ο Μπέρκλεϋ ήταν πρωτότοκος γιος του Γουίλιαμ Μπέρκλεϋ μέλους της οικογένειας ευγενών Μπέρκλεϋ. Μεγάλωσε στο Ντύζερτ Κασλ ενώ σπούδασε στο Κίλκενυ Κόλετζ το 1696 και στο Τρίνιτυ Κόλετζ στο Δουβλίνο το 1700. Στο Τρίνιτυ πήρε πτυχίο θεωρητικών επιστημών το 1704.
Η καθιέρωση
Οι πρώτες του δημοσιεύσεις ήταν τα βιβλία "Arithmetica" και "Miscellanea Mathematica" το 1707 και στόχευαν κυρίως στην πανεπιστημιακή του καριέρα και όχι στη διατύπωση των φιλοσοφικών του αρχών. Γρήγορα διορίστηκε βοηθός στο Τρίνιτυ όπου και άρχισε να αναπτύσσει τις βάσεις της μετέπειτα φιλοσοφίας του, που κινούνταν πέριξ του Ιμματεριαλισμού. Το 1709 έγινε διάκονος και το 1710 χειροτονήθηκε ιερέας. Ανέλαβε καθήκοντα ως βιβλιοθηκάριος, νεαρός πρωθιερέας, επιμελητής και λέκτορας στη Θεολογία και στη μελέτη της αρχαίας Ελληνικής και Εβραϊκής γλώσσας. Το 1712 ο Μπέρκλεϋ αποκρυσταλλώνει την πολιτική του σκέψη διακηρύσσοντας την υποστήριξη του στους Τόρις του Ανόβερου δημοσιεύοντας τρία λήμματα με τον τίτλο "Passive Obedience" (Παθητική Υπακοή). Δεν άργησε να ταξιδέψει εκτός Ιρλανδίας τόσο ο ίδιος όσο και η φήμη του όταν πλέον έγινε γνωστός στον Λάιμπνιτς μέσω των σχολίων του (κυρίως για τον Ιμματεριαλισμό). Προσωπικότητες της εποχής όπως ο Τζόναθαν Σουίφτ (Jonathan Swift), και ο Αλεξάντερ Πόουπ (Alexander Pope) τον υποστήριξαν ποικιλοτρόπως. Δημοσίευσε διάφορα άρθρα όπως το 1715 υπέρ των εξόριστων Στιούαρτ (την εποχή των Ιακωβίνων), και κατά των ελευθεροφρόνων στην εφημερίδα Guardian. Η δεκαετία του 1710 αποτέλεσε μια γόνιμη περίοδο στη ζωή του με την έκδοση σημαντικών έργων όπως οι Τρεις διάλογοι μεταξύ Ύλα και Φιλόνοου.
Ο γάμος και το ταξίδι στην Αμερική
Η αμερικανική ήπειρος αποτελούσε εκείνη την εποχή τη γη της επαγγελίας τόσο για τους απλούς ανθρώπους όσο και για τους τυχοδιώκτες και καιροσκόπους. Όταν ο Μπέρκλεϋ έγινε αποδέκτης μιας κληρονομιάς αναβίωσε η πίστη του στο μέλλον της Αμερικής και το σχέδιο του για την ίδρυση ενός κολεγίου στη Βερμούδα για την εκπαίδευση νέων Αμερικανών (Ινδιάνων). Όταν πλέον τα σχέδια του έγιναν γνωστά μέσω δημοσιεύσεων στον τύπο, η αποδοχή του κοινού ήταν πλέον θετική και το κοινοβούλιο ενέκρινε ποσό 20.000 λιρών. Ο πρωθυπουργός Σερ Ρόμπερτ Γουάλποουλ τελικά παρέπεμψε τα σχέδια για την επιχορήγηση στο μέλλον. Ο Τζωρτζ Μπέρκλευ παντρεύτηκε το 1728 την Άννα, κόρη του αρχιδικαστή Φόρστερ και άμεσα αναχώρησε για την Αμερική όπου εγκαταστάθηκε στο Νιούπορτ του Ρόουντ Άιλαντ. Εξακολουθώντας να αναμένει την επιχορήγηση από το Λονδίνο, αγόρασε ένα κτήμα και ξεκίνησε να κηρύττει τις φιλοσοφικές του ιδέες και να συνδράμει σε μια ομάδα φιλοσοφικών μελετητών. Όταν η επιχορήγηση για την πραγματοποίηση του φιλόδοξου σχεδίου απερρίφθη οριστικά επέστρεψε στο Λονδίνο τον Οκτώβριο του 1731.
Μετά την Αμερική
Μετά την περιπέτεια στην Αμερική συνέχισε τη συγγραφική του δραστηριότητα στο Λονδίνο, υποστηρίζοντας τον Θεϊσμό και τον Χριστιανισμό<. Το 1734 χειροτονήθηκε επίσκοπος στο Δουβλίνο στο Κλόυν όπου και μετακόμισε. Εκεί διορίστηκε μέλος της Ιρλανδικής Βουλής των λόρδων και απέκτησε τέσσερα ακόμη παιδιά (δύο γιους και δύο κόρες) που προστέθηκαν στους δύο γιούς που είχε ήδη. Τα τελευταία χρόνια της ζωής του ασχολήθηκε κυρίως με την έρευνα του κατραμόνερου, φαρμάκου με αντικαταρροϊκές ιδιότητες για τη θεραπεία χρόνιων παθήσεων. Τον Αύγουστο του 1752 τακτοποίησε όλες τις εκκρεμότητες του και πήγε στην Οξφόρδη όπου έμεινε μέχρι τον θάνατό του (1753). Ο τάφος του βρίσκεται στον καθεδρικό ναό του Χριστού. Προς τιμήν του ένα κολέγιο στο Γέηλ και ένα πανεπιστήμιο στην Καλιφόρνια φέρουν το όνομα του (Πανεπιστήμιο της Καλιφόρνιας, Μπέρκλεϋ)
Οι φιλοσοφικές του ιδέες
Το προοίμιο των ιδεών κατατίθεται στο δοκίμιο "An Essay towards a New Theory of Vision (1709) - (Δοκίμιο για μια νέα θεωρία της όρασης). Με αφορμή τη μελέτη του σε θέματα Οπτικής, αφής και μεγέθους, καταθέτει την άποψη ότι τα αντικείμενα της όρασης δεν υπάρχουν αυτά καθ´εαυτά, αν και για τα αντικείμενα της αφής θα μπορούσε κανείς να υποστηρίξει την ανεξάρτητη υπόστασή τους. Με αυτόν τον τρόπο ο Μπέρκλεϋ υποστήριζε τη βασική αρχή του ιδεαλισμού, ότι τα μόνα πράγματα που μπορούμε να αποφανθούμε, είναι αυτά που προκύπτουν από τις ιδέες, οι οποίες βασίζονται όμως μόνο στην εμπειρία μας, δηλαδή αποκλειστικά στις αισθήσεις μας. Ως εκ τούτου απέρριπτε την υλική ουσία, τις υλικές αιτίες και υποστήριζε ότι οι λέξεις που χρησιμοποιούμε, έχουν νόημα, μόνο όταν αντιστοιχούν στην περιγραφή της εμπειρίας μας. Έτσι η πραγματικότητα ταυτίζεται με την πραγματικότητα της αντίληψης μας, ενώ η υπόσταση των πραγμάτων δεν είναι ποτέ υλικής φύσεως. Οι ιδέες είναι το μόνο συστατικό στοιχείο του κόσμου και εντοπίζονται στον νου μας και στον καθένα διαφορετικά. Το μόνο λοιπόν αυτόνομο σύστημα είναι το πνεύμα, το οποίο συλλαμβάνει τις ιδέες και υπάρχει ως ανεξάρτητη οντότητα. Όπως και ο Λοκ, ο Μπέρκλεϋ λέγοντας ιδέα, εννοεί την εικόνα, την αισθητηριακή εμπειρία, τη δευτερεύουσα ποιότητα και την έννοια. Εν κατακλείδι ο ιδεαλιστής φιλόσοφος συνοψίζει την σκέψη του σε τέσσερις άξονες: 1. Όλες οι αισθητές ποιότητες (κάθε είδους, όπως ο χώρος και ο χρόνος) είναι ιδέες. 2 Δεν υπάρχει αδρανής ύλη. 3. Η ύπαρξη του Θεού είναι δεδομένη και αποδείξιμη. 4. Επανερμήνευση της γλώσσας, βάσει του Ιδεαλισμού. Ο Μπέρκλεϋ δεν αποδέχεται την άποψη (αλλά δεν την απορρίπτει και απολύτως), ότι τα πράγματα εξαφανίζονται και εμφανίζονται, ανάλογα με το αν τα βλέπουμε ή όχι, κάτι που θα ταίριαζε στον σολιψισμό, και αυτό το δηλώνει σαφώς σε πολλά σημεία τού έργου του. . Εν τέλει, η βασική του φράση "Esse est percipi" (η ύπαρξη είναι η αντίληψη) περιγράφει την ουσία των σκέψεων του.
Ο Μπέρκλεϋ αποδομεί τη σχέση ανάμεσα στη συνείδηση και τον εξωτερικό κόσμο. Η πραγματικότητα για τον Ιρλανδό φιλόσοφο αποτελείτο αποκλειστικά από το περιεχόμενο των σκέψεων, που πηγάζουν από τις εμπειρίες μέσω των αισθήσεων. Ο κόσμος για τον άνθρωπο εκκινεί και καταλήγει μαζί με τη συνείδησή του. Η ενότητα και σταθερότητα της συνείδησής μας προκύπτουν από την παρέμβαση του Θεού.
Ως επακόλουθο της σκέψης του ότι δεν υπάρχουν πρωτεύουσες και δευτερεύουσες ποιότητες, προέκυψε η συναρπαστική του θέση ότι δεν υπάρχει απόλυτος χρόνος και χώρος. Σύμφωνα με τη συλλογιστική αυτή, ο Μπέρκλεϋ απόρριπτε τις επικρατούσες τότε θεωρίες του Νεύτωνα και γινόταν ο πρόδρομος του Μαχ και του Αϊνστάιν, ο οποίος με τη Θεωρία της σχετικότητας θα επιβεβαίωνε πολλά χρόνια μετά τη σχετικότητα του χώρου και του χρόνου.
Κατά τον Μπέρκλεϋ ιδέες δεν είναι το πνεύμα, ο νους και η ψυχή. Αυτές οι πνευματικές υποστάσεις δεν είναι παρά μόνο ο χώρος, στον οποίο αναπτύσσονται, κατοικούν και υπάρχουν οι ιδέες. Το πρόβλημα εδώ είναι ότι ο ιδεαλιστής φιλόσοφος αναγκάζεται να πέσει σε αντίφαση, όταν δέχεται ότι υπάρχουν οντότητες πέραν και ανεξάρτητα των ιδεών. Το πρόβλημα αυτό προσπάθησε να λύσει ο Χιουμ αργότερα, ωστόσο αναγκάστηκε να προσφύγει σε έναν υπερβολικό σκεπτικισμό.
Οι απόψεις του σε άλλα θέματα
Ο Μπέρκλεϋ, όπως και όλοι οι διανοητές μέχρι εκείνη την εποχή (αλλά και δύο αιώνες μετά), εξέφραζε απόψεις επί παντός του επιστητού. Η οικονομία ήταν ένας κλάδος της επιστήμης (όχι ανεξάρτητος όπως σήμερα) με τον οποίο ασχολήθηκε εκτεταμένα, με αναλύσεις για το τραπεζικό σύστημα, τη βιομηχανία το χρήμα και τη νομισματική κυκλοφορία. Κεντρικό σημείο του προβληματισμού του είναι η φράση που αφορά στην οικονομική κατάσταση της Ιρλανδίας : "τίνος σφάλμα είναι αν η φτωχή Ιρλανδία εξακολουθεί ακόμα να είναι φτωχή;". Στο έργο "Siris", εκτός των υπολοίπων θεμάτων που πραγματεύεται, αναλύει την πορεία του όντος προς την πνευματική καταξίωση, το οποίο εκκινεί από τον κόσμο των αισθήσεων και διαμέσου των ευεργετημάτων και ικανοτήτων του νου καταλήγει στον Θεό.
Σημειώσεις
<references group="Σημ."/>
Πηγές
Κατηγορία:Φιλόσοφοι του 18ου αιώνα Κατηγορία:Φιλόσοφοι της επιστήμης Κατηγορία:Ιδεαλιστές Κατηγορία:Φυσικοί φιλόσοφοι Κατηγορία:Εμπειριστές Κατηγορία:Χριστιανοί φιλόσοφοι Κατηγορία:Επιστημολόγοι Κατηγορία:Ιρλανδοί φιλόσοφοι Κατηγορία:Φιλόσοφοι της Αναγέννησης Κατηγορία:Φιλόσοφοι του Διαφωτισμού
Πλάτη (ανατομία)
πλαίσιο|μικρογραφία Στην ανατομία πλάτη εννοείται η μεγάλη οπίσθια περιοχή του ανθρώπινου σώματος, που ανεβαίνει από την κορυφή των γλουτών στο πίσω μέρος του λαιμού και των ώμων. Είναι η επιφάνεια του σώματος απέναντι από το στήθος. Η σπονδυλική στήλη τρέχει κατά μήκος της πλάτης. Το πλάτος της πλάτης δημιουργείται από τους ώμους στην κορυφή και στη λεκάνη στο κάτω μέρος.
Δομή
Το κεντρικό χαρακτηριστικό της ανθρώπινης πλάτης είναι η σπονδυλική στήλη, συγκεκριμένα το μήκος από την κορυφή των θωρακικών σπονδύλων έως το κάτω μέρος των οσφυικών σπονδύλων, το οποίο προφυλάσσει τον νωτιαίο μυελό στον σπονδυλικό σωλήνα και το οποίο γενικά έχει κάποια καμπυλότητα που δίνει σχήμα στην πλάτη. Η χοάνη εκτείνεται από την σπονδυλική στήλη στο πάνω μέρος της πλάτης (με την κορυφή του σκελετού που αντιστοιχεί στον σπόνδυλο Τ1), περισσότερο από το μισό μήκος της πλάτης, αφήνοντας μια περιοχή με λιγότερη προστασία μεταξύ του πυθμένα του σκελετού και τους γοφούς. Το πλάτος της πλάτης στην κορυφή ορίζεται από την ωμοπλάτη, τα φαρδιά επίπεδα οστά των ώμων.
Το δέρμα της ανθρώπινης πλάτης είναι παχύτερο και έχει λιγότερες νευρικές απολήξεις από το δέρμα σε οποιοδήποτε άλλο μέρος του κορμού. Με μερικές αξιοσημείωτες εξαιρέσεις, τείνει να έχει λιγότερες τρίχες από το ανδρικό στήθος. Η άνω-μεσαία πλάτη είναι επίσης η μία περιοχή του σώματος που ένας άνθρωπος υπό κανονικές συνθήκες μπορεί να μην είναι σε θέση να αγγίξει.
Κατηγορία:Ανατομία
Βέτσλαρ
Το Βέτσλαρ (γερμανικά: Wetzlar) είναι πόλη της Γερμανίας. Βρίσκεται ακριβώς στη συμβολή των ποταμών Ντιλ και Λαν, παραποτάμων του Ρήνου, στην βόρεια Έσση της κεντρικής Γερμανίας. Η πόλη έχει ταχύτατη ανάπτυξη. Ο πληθυσμός της σχεδόν τριπλασιάσθηκε μέσα σε 50 χρόνια και αριθμεί τους 51.934 κατοίκους (31 Δεκεμβριόυ 2007) ενώ καλύπτει μια έκταση 75 με 76 τετραγωνικών χιλιομέτρων. Πολύ κοντά στο Βέτσλαρ υπάρχουν μεταλλεία και μέσα στη πόλη χυτήρια σιδήρου, βιομηχανία οπτικών ειδών καθώς και υαλουργίας.
Στη περιοχή αυτή το 1796 έγινε η "μάχη του Βέτσλαρ" όπου ο Αρχιδούκας Κάρολος νίκησε τον Γάλλο στρατηγό Ζαρντάν.
Το 1977 ο δήμος του Γκίσεν και ο δήμος του Βέτσλαρ (30 χλμ. μακριά) ενώθηκαν με το όνομα Stadt Lahn (Δήμος του Λαν) και σκοπό τη δημιουργία μιας μεγαλούπολης. Το πείραμα απέτυχε λόγω του ότι οι πολίτες και τον δυο πόλεων αισθάνονταν ότι μειονεκτούσαν οι μεν απέναντι στους δε. Δυο χρόνια μετά ο δήμος αυτός καταργήθηκε.
Εξωτερικοί σύνδεσμοι
Κατηγορία:Κωμοπόλεις της Γερμανίας Κατηγορία:Πόλεις της Έσσης Κατηγορία:Πρώην δημοκρατίες
Άνω Παρακάλαμος Ιωαννίνων
Ο Άνω Παρακάλαμος είναι οικισμός της Περιφερειακής Ενότητας Ιωαννίνων, στην Περιφέρεια Ηπείρου. Διοικητικά ανήκει στην Κοινότητα Παρακαλάμου, της Δημοτικής Ενότητας Άνω Καλαμά και υπάγεται στο Δήμο Πωγωνίου.
Γενικές πληροφορίες
Ο Άνω Παρακάλαμος Ιωαννίνων βρίσκεται σε υψόμετρο 543 μέτρων και έχει πληθυσμό 38 κατοίκων, σύμφωνα με την Απογραφή του 2011.
Διοικητικές μεταβολές
μικρογραφία|Ο Άνω Παρακάλαμος, η [[Κοινότητα Παρακαλάμου και η Δημοτική Ενότητα Άνω Καλαμά, υπάγονται στο Δήμο Πωγωνίου, της Περιφέρειας Ηπείρου.]]
Χάρτης
<mapframe latitude="39.848744" longitude="20.551300" zoom="13" width="1000" height="270" align="center" />
Κατηγορία:Χωριά του νομού Ιωαννίνων Κατηγορία:Δήμος Πωγωνίου
Ναχαγιέ Ποζαρέβτσκα
Το Ναχαγιέ Ποζαρέβτσκα (σερβικά : Пожаревачка нахија) ήταν Ναχαγιέ - επαρχία της Οθωμανικής Αυτοκρατορίας και του Πριγκιπάτου της Σερβίας και διατηρήθηκε έως το 1833 όπου καταργήθηκε. Έδρα του ήταν η πόλη Ποζάρεβατς όπου πήρε και το όνομα του.
Παραπομπές
Κατηγορία:Διοικητική διαίρεση του Πριγκιπάτου της Σερβίας Ποζαρεβτσκα Κατηγορία:Οθωμανική διοικητική διαίρεση της Σερβίας
Marillion
thumb|Τα μέλη του συγκροτήματος Marillion το 2007. Οι Marillion είναι βρετανικό συγκρότημα της ροκ, το οποίο δημιουργήθηκε το 1979 στο Έιλσμπερι του Μπαγκινχαμσάιρ της Αγγλίας. Έχουν κυκλοφορήσει ως τώρα 14 άλμπουμς. Αρχικά επικεφαλής του συγκροτήματος ήταν ο Φις (Fish) ο οποίος αποχώρησε στα τέλη του 1988 και αντικαταστάθηκε στις αρχές του 1989 από το Στιβ Χόγκαρθ.
Το υπόλοιπο σχήμα παραμένει αναλλοίωτο από το 1984 με τους Στιβ Ρόδρι, Πιτ Τριούαβας, Μαρκ Κέλι και Ίαν Μόσλεϊ. Το συγκρότημα απολαμβάνει θετικών κριτικών και εμπορικής επιτυχίας τις τελευταίες δεκαετίες και έχουν πουλήσει ως τώρα γύρω στα 15 εκατομμύρια συνολικά άλμπουμς παγκοσμίως, όπως και μία θέση στο βιβλίο των ρεκόρ Γκίνες.
Το συγκρότημα έχει παρουσιάσει αλλαγές από δίσκο σε δίσκο, καθώς κάθε νέο άλμπουμ θεωρείται συναισθηματική απάντηση στο επόμενο.
Μέλη του συγκροτήματος
Σημερινά μέλη:
Πρώην μέλη:
Ονομασία
Το συγκρότημα δημιουργήθηκε το 1979 με το αρχικό όνομα Silmarillion, από το βιβλίο του Τζ. Ρ. Ρ. Τόλκιν The Silmarillion,. Το όνομά τους έγινε πιο μικρό σε έκταση, Μαρίλλιον (Marillion), το 1981.
Το πρώτο τους album με ζωντανή ηχογράφηση, με τίτλο Real to Reel, κυκλοφόρησε το Νοέμβριο του 1984. Το τρίτο και με τη μεγαλύτερη εμπορική επιτυχία album, με τίτλο Misplaced Childhood (1985) περιέχει διάφορα είδη τραγουδιών. Η ποπ μπαλάντα "Kayleigh" ανέβηκε στο #2 στο Ηνωμένο Βασίλειο.
Εξωτερικοί σύνδεσμοι
Κατηγορία:Βρετανικά progressive rock συγκροτήματα Κατηγορία:Βρετανικά rock συγκροτήματα Κατηγορία:Βρετανικά post-punk συγκροτήματα
Χρονοπρόγραμμα
Στους τομείς των Βάσεων Δεδομένων (ΒΔ) και την Επεξεργασία Συναλλαγών (διαχείριση συναλλαγών) ένα χρονοπρόγράμμα ενός συστήματος είναι ένα αφηρημένο μοντέλο που περιγράφει την εκτέλεση συναλλαγών που τρέχουν στο σύστημα. Συχνά είναι μια λίστα από ενέργειες οι οποίες αναπαρίστανται με χρονική σειρά και εκτελούνται από ένα σύνολο συναλλαγών οι οποίες με την σειρά τους εκτελούνται όλες μαζί στο σύστημα. Παραδείγματα αυτών των ενεργειών είναι τα read, write, abort, commit, αίτηση κλειδώματος, κλείδωμα κοκ. Δεν λαμβάνουν μέρος όλα τα είδη ενεργειών των συναλλαγών σε ένα χρονοπρόγραμμα και μόνο προεπιλεγμένα είδη ενεργειών συμπεριλαμβάνονται, που χρειάζονται για να περιγράψουν συγκεκριμένα φαινόμενα. Χρονοπρογράμματα και ιδιότητες χρονοπρογραμμάτων είναι απαραίτητα στοιχεία για τον έλεγχο ταυτοχρονισμού σε μια ΒΔ.
Περιγραφή ενός Χρονοπρογράμματος
Σε αυτό το παράδειγμα ο οριζόντιος άξονας αναπαριστά τις διαφορετικές συναλλαγές στο χρονοπρόγραμμα D. Ο κάθετος άξονας αναπαριστά την χρονική σειρά των εργασιών. Το χρονοπρόγραμμα D αποτελείται από τρεις συναλλαγές T1, T2, T3. Το χρονοπρόγραμμα περιγράφει τις ενέργειες των συναλλαγών όπως τις βλέπουμε σε ένα ΣΔΒΔ. Πρώτα η T1 διαβάζει και γράφει το αντικείμενο Χ και μετά κάνει commit (η συναλλαγή τερματίζει επιτυχώς). Η Τ2 διαβάζει και γράφει το αντικείμενο Υ και μετά κάνει commit και η Τ3 διαβάζει και γράφει το αντικείμενο Ζ και μετά κάνει commit. Αυτό είναι ένα παράδειγμα σειρακού χρονοπρογράμματος επειδή οι ενέργειες των τριών συναλλαγών δεν περιπλέκονται μεταξύ τους. Το χρονοπρόγραμμα D αναπαρίσταται από ένα πίνακα (αντί από μια λίστα) και αυτό γίνεται για διευκόλυνση του αναγνώστη να κοιτάζει κάθε συναλλαγή με μια ματιά. Αυτή η σημείωση χρησιμοποιείται στο άρθρο παρακάτω. Ένας πιο κοινός τρόπος να περιγράψεις αυτό το χρονοπρόγραμμα είναι με την χρήση λίστας όπως φαίνεται παρακάτω:
Συνήθως για την αιτιολόγηση του ελέγχου ταυτοχρονισμού στις ΒΔ, μία ενέργεια χαρακτηρίζεται σαν ατομική όταν προκύπτει σε μια χρονική στιγμή (χωρίς διάρκεια). Όταν αυτό δεν είναι ικανοποιητικό, χρονικά σημεία αρχής και τέλους και πιθανότητα άλλα σημεία γεγονότων προσδιορίζονται (σπανίως βέβαια). Οι ενέργειες που εκτελούνται έχουν πάντα συγκεκριμένο χρόνο εκτέλεσης (π.χ. ακριβής χρόνος μέχρι την ολοκλήρωση τους), όμως για την αιτιολόγηση του ελέγχου ταυτοχρονισμού μόνο η χρονική προτεραιότητα έχει σημασία. Επιπρόσθετα σε πολλές περιπτώσεις οι πριν/μετά σχέσεις μεταξύ δυο ενεργειών δεν έχουν σημασία και δεν ορίζονται, αφού ορίζονται για άλλους συνδυασμούς ενεργειών.
Γενικά οι ενέργειες των συναλλαγών σε ένα χρονοπρόγραμμα μπορούν να περιπλέκουν (εκτελούνται ταυτόχρονα), καθώς η χρονική σειρά των λειτουργιών σε κάθε συναλλαγή δεν αλλάζει όπως προϋποθέτει το πρόγραμμα της συναλλαγής. Αφού δεν έχει μόνο σημασία η χρονική σειρά όλων των συναλλαγών, πρέπει να οριστούν κιόλας, έτσι ορίζεται ένα χρονοπρόγραμμα. Γενικά μια μερική διαμέριση μεταξύ των ενεργειών αντί μιας ολικής διαμέρισης όπου η διαμέριση για κάθε συνδυασμό διευκρινίζεται όπως σε μια λίστα ενεργειών. Επίσης σε γενικές περιπτώσεις κάθε συναλλαγή μπορεί να αποτελείται από πολλές διεργασίες και μπορεί να αναπαρίσταται από μερική διαμέριση διεργασιών παρά από μια ολική διαμέριση. Έτσι γενικά ένα χρονοπρόγραμμα είναι η μερική διαμέριση ενεργειών που περιέχουν (ενσωματώνουν) τις μερικές διαμερίσεις όλων των συναλλαγών τους.
Η χρονική σειρά μεταξύ δυο ενεργειών μπορεί να αναπαρασταθεί από ένα ζεύγος αυτών των ενεργειών (π.χ. η ύπαρξη ενός ζεύγους (OP1,OP2) σημαίνει ότι η OP1 είναι πάντα πριν από την ενέργεια OP2), και ένα χρονοπρόγραμμα είναι ένα σύνολο τέτοιων ορισμένων ζευγών. Ένα τέτοιο σύνολο, δηλαδή ένα χρονοπρόγραμμα μπορεί να αναπαρασταθεί από ένα μη κυκλικό κατευθυνόμενο γράφο με τις ενέργειες σαν κόμβους και την χρονική σειρά σαν ακμές (δεν επιτρέπονται κύκλοι αφού κύκλος σημαίνει ότι μια λειτουργία μπορεί να γίνει και πριν αλλά και μετά από μια άλλη, που αντιτίθεται με την αντίληψη μα για τον χρόνο). Σε πολλές περιπτώσεις μια γραφική αναπαράσταση τέτοιων γράφων χρησιμοποιείται για να αναπαραστήσει ένα χρονοπρόγραμμα.
Σειριακά
Οι συναλλαγές εκτελούνται μη περιπλεγμένα (βλέπε παράδειγμα παραπάνω), δηλαδή σειριακό χρονοπρόγραμμα είναι ένα χρονοπρόγραμμα στο οποίο καμία συναλλαγή δεν αρχίζει πριν τελειώσει μια συναλλαγή η οποία ήδη τρέχει.
Σειριοποιήσιμο
Ένα χρονοπρόγραμμα που είναι ισοδύναμο (ως προς το αποτέλεσμα) με ένα σειριακό χρονοπρόγραμμα έχει την ιδιότητα σειριοποιησιμότητας.
Στο χρονοπρόγραμμα Ε η σειρά με την οποία εκτελούνται οι πράξεις δεν είναι ίδια όπως το D αλλά έχει τα ίδια αποτελέσματα με το D.
Συγκρούσεις
Δύο οι περισσότερες ενέργειες καταλήγουν σε σύγκρουση αν:
Το ακόλουθο σύνολο ενεργειών οδηγεί σε σύγκρουση:
Ενώ το ακόλουθο σύνολο ενεργειών δεν οδηγεί σε σύγκρουση:
Ισοδύναμα Συγκρούσεων
Τα χρονοπρογράμματα S1, S2 μπορούμε να πούμε ότι είναι ισοδύναμα συγκρούσεων αν ισχύουν τα ακόλουθα:
Σειριοποιησιμότητα Συγκρούσεων
Ένα χρονοπρόγραμμα είναι σειριοποιήσιμο συγκρούσεων όταν το χρονοπρόγραμμα είναι ισοδύναμο συγκρούσεων με ένα ή περισσότερα σειριακά χρονοπρογράμματα.
Μια αλλά εκδοχή για την σειριοποιησιμότητα συγκρούσεων είναι ότι ένα χρονοπρόγραμμα είναι σειριοποιήσιμο συγκρούσεων αν και μόνο αν υπάρχει ακυκλικός γράφος σειριοποιησιμότητας για το χρονοπρόγραμμα.
Το οποίο είναι ισοδύναμο συγκρούσεων με το σειριακό χρονοπρόγραμμα <Τ1,Τ2> αλλά όχι με το <T2,T1>.
Ισοδυναμία Όψεως
Δυο χρονοπρογράμματα S1, S2 είναι ισοδύναμα όψεως όταν ισχύουν οι ακόλουθες συνθήκες:
Σειριοποιησιμότητα Όψεως
Ένα χρονοπρόγραμμα είναι σειριοποιήσιμο όψεως αν είναι ισοδύναμο όψεως με μερικά σειριακά χρονοπρογράμματα. Εξ’ ορισμού όλα τα σειριοποιήσιμα συγκρούσεως είναι σειριοποιήσιμα όψεως.
Το παραπάνω παράδειγμα (το οποίο είναι το ίδιο για το οποίο μιλήσαμε στην σειριοποιησιμότητα συγκρούσεων) είναι τόσο σειριοποιήσιμο συγκρούσεων όσο και σειριοποιήσιμο όψεως. Υπάρχουν βέβαια χρονοπρογράμματα τα οποία είναι σειριοποιήσιμα όψεως αλλά όχι σειριοποιήσιμα συγκρούσεων, αυτά τα χρονοπρογράμματα συνήθως έχουν μια συναλλαγή η οποία γράφει ένα αντικείμενο χωρίς να το διαβάζει (blind write):
Το παραπάνω παράδειγμα δεν είναι σειριοποιήσιμο συγκρούσεων αλλά είναι σειριοποιήσιμο όψεως μια και είναι σειριακό χρονοπρόγραμμα ισοδύναμο όψεως <T1, T2, T3>.
Ανακτησιμότητα
Οι συναλλαγές κάνουν commit μόνο αφού όλες οι συναλλαγές οι οποίες έχουν αλλάξει έχουν διαβάσει το commit.
Αυτά τα χρονοπρογράμματα είναι ανακτήσιμα. Το F είναι ανακτήσιμο επειδή η Τ1 κάνει commit πριν την Τ2 και αυτό κάνει το διάβασμα ορθό. Έπειτα η Τ2 κάνει commit. Σε περίπτωση που η Τ1 κάνει abort τότε και η Τ2 κάνει abort επειδή το αντικείμενο που διαβάζει από το Α δεν είναι σωστό. Και στις δυο περιπτώσεις υπάρχει συνέπεια.
Μη – ανακτήσιμο
Αν μια συναλλαγή Τ1 κάνει abort και η συναλλαγή Τ2 που βασίζεται πάνω στην Τ1 κάνει commit τότε έχουμε ένα μη ανακτήσιμο χρονοπρόγραμμα.
Σε αυτό το παράδειγμα το G χρονοπρόγραμμα είναι μη – ανακτήσιμο επειδή η Τ2 διάβασε την Τ1 η οποία δεν έγινε commit και έτσι έχουμε μια εσφαλμένη Τ2 αφού μετά μαθαίνουμε ότι η Τ1 έχει γίνει abort.
Αποφυγή διαδοχικών abort (rollbacks)
Ένα abort σε μια συναλλαγή μπορεί να οδηγήσει σε πολλά περισσότερα. Μια στρατηγική για να αποφευχθεί αυτό είναι να μην επιτρέπεται από μια συναλλαγή να διαβάζει συναλλαγές οι οποίες δεν έχουν γίνει commit από το ίδιο χρονοπρόγραμμα. Το ακόλουθο παράδειγμα είναι το ίδιο με το παραπάνω όταν αναφέραμε την ανακτησιμότητα:
Σε αυτό το παράδειγμα παρόλο που η F2 είναι ανακτήσιμη δεν μπορεί να αποφύγει τα διαδοχικά aborts. Μπορούμε να δούμε αν κάνει abort η Τ1 τότε και η Τ2 θα πρέπει να γίνει abort για να διατηρηθεί η ορθότητα. Το παρακάτω είναι ένα ανακτήσιμο χρονοπρόγραμμα το οποίο αποφεύγει διαδοχικά abort. Όμως χάνεται το γράψιμο της Τ1.
Η τεχνική αποφυγής διαδοχικών abort αλλά όχι απαραίτητη για χρονοπρογράμματα έτσι ώστε να είναι ανακτήσιμα.
Strict
Ένα χρονοπρόγραμμα είναι strict, έχει την ιδιότητα strictness, αν για οποιαδήποτε από τις δυο συναλλαγές Τ1, Τ2 αν μια ενέργεια διαβάσματος της Τ1 οδηγήσει σε σύγκρουση με την Τ2 (είτε με διάβασμα είτε με γράψιμο), τότε το commit της Τ1 επίσης οδηγεί σε σύγκρουση με την ενέργεια Τ2.
Οποιοδήποτε strict χρονοπρόγραμμα είναι μη – διαδοχικών abort, αλλά όχι το αντίθετο. Η ιδιότητα αυτή είναι αποτελεσματική στην ανακτησιμότητα και αποτρέπει αποτυχίες στην βάση δεδομένων.
Ιεραρχία μεταξύ σειριοποιήσιμο κλάσεων
Η παρακάτω διάταξη υποκλάσεων δείχνει την ιεραρχία μεταξύ σειριοποιήσιμων κλάσεων.
Το διάγραμμα Venn επεξηγεί τις παραπάνω διατάξεις γραφικά.
Αναφορές
Κατηγορία:Βάσεις δεδομένων
180ός μεσημβρινός
εναλλ.=A map of the Earth with the Pacific Ocean in the centre, with a vertical red line running the full height just west of the Bering Strait and east of New Zealand.|μικρογραφία|300x300εσ|Ο 180ός μεσημβρινός στον χάρτη της Γης μικρογραφία|Η Διεθνής Γραμμή Ημερομηνίας κάνει ζικ-ζακ γύρω από τον 180ό μεσημβρινό. Ο 180ός μεσημβρινός ή αντιμεσημβρινός είναι ο μεσημβρινός των 180° μοιρών ανατολικά ή δυτικά από τον πρώτο Μεσημβρινό, με τον οποίο σχηματίζουν ένα μεγάλο κύκλο που χωρίζει τη γη στο Δυτικό και Ανατολικό Ημισφαίριο. Είναι κοινός στο ανατολικό γεωγραφικό μήκος και δυτικό γεωγραφικό μήκος. Χρησιμοποιείται ως βάση για τη Διεθνή Γραμμή Ημερομηνίας, επειδή ως επί το πλείστον περνά μέσα από τα ανοιχτά νερά του Ειρηνικού Ωκεανού. Ωστόσο, ο μεσημβρινός περνά από τη Ρωσία και τα νησιά Φίτζι, καθώς και την Ανταρκτική.
Ξεκινώντας από το Βόρειο Πόλο και κατευθυνόμενος νότια προς το Νότιο Πόλο, ο 180ός μεσημβρινός περνά μέσα από: μικρογραφία|180ός μεσημβρινός, Ταβεούνι, [[Φίτζι]] Ο μεσημβρινός επίσης περνά μεταξύ (αλλά όχι ιδιαίτερα):
Το μόνο μέρος όπου διασταυρώνονται δρόμοι και όπου υπάρχουν κτίρια πολύ κοντά κατά μήκος αυτού του μεσημβρινού, είναι στα νησιά Φίτζι.
Παραπομπές
Κατηγορία:Ειρηνικός Ωκεανός
Έτερναλ Ντέρμπι (Σερβία)
Το Έτερναλ Ντέρμπι είναι ένα απ τα μεγαλύτερα ντέρμπι της Ευρώπης και της Σερβίας και είναι αυτό ανάμεσα σε Ερυθρό Αστέρα και Παρτιζάν.
Ιστορία
Το Έτερναλ Ντέρμπι είναι ένα ντέρμπι με πολύ ένταση και είναι το μεγαλύτερο ντέρμπι του Βελιγραδίου. Το ντέρμπι ανάμεσα στην Παρτιζαν και στον Ερυθρό Αστέρα έχει πολύ μεγάλη αντιπαλότητα και πολλές φορές οι οπαδοί των 2 ομάδων δημιουργούσαν εντάσεις και επεισόδια. Ένας απ τους κύριους λόγους αυτής της μεγάλης αντιπαλότητας είναι αγωνιστικός καθώς ο Ερυθρός Αστέρας και η Παρτιζαν ήταν 2 απ τους μεγαλύτερους συλλόγους της Πρώην Γιουγκοσλαβίας και απ τους μεγαλύτερους της τωρινής Σερβίας. Ήταν επίσης οι μόνοι σύλλογοι που κέρδισαν το Γιουκοσλαβικό πρωτάθλημα μαζί με την Βοϊβοντίνα που είναι επίσης μια απ τις μεγαλύτερες Σερβικές ομάδες. Ο πρώτη μεγάλη ομάδα της περιοχής ήταν η Βοϊβοντίνα που ιδρύθηκε το 1914, 31 χρόνια πριν ιδρυθεί ο Ερυθρός Αστέρας και η Παρτιζάν στο Βελιγράδι. Ο Ερυθρός Αστέρας ιδρύθηκε 7 μήνες πριν την Παρτιζάν στις 4 Μαρτίου του 1945 που βγήκε κυρίως για πολιτικούς θεσμούς. Από τότε άρχισε και η αγωνιστική αντιπαλότητα των 2 ομάδων καθώς οι 2 σύλλογοι έπαιρναν κύπελλα και πρωταθλήματα. Οι 2 ομάδες έχουν χαρακτηριστεί ως οι πιο πικροί αντίπαλοι. Οι 2 αντίπαλοι έχουν μεγάλη αγωνιστική αλλά κυρίως οπαδική κόντρα λόγω και της γεωγραφικής τους θέσης. Είναι οι 2 μεγαλύτερες ομάδες του νότιου Βελιγραδίου. μικρογραφία|202x202εσ|Ερυθρός Αστέρας - Παρτιζάν Η πρώτη αγωνιστική συνάντηση μεταξύ των 2 ομάδων έγινε το 1947 όπου ο Ερυθρός Αστέρας κέρδισε 4-3.Η μεγαλύτερη συμμετοχή οπαδών σε Έτερναλ Ντέρμπι ήταν στο γήπεδο του Ερυθρού Αστέρα με περίπου 108.000 θεατές. Η παράδοση του άγριου αυτού παιχνιδιού προέρχεται από τις πολεμικές αντιπαραθέσεις μεταξύ του BSK Βελιγραδίου και της SK Γιουγκοσλαβίας. Οι 2 ομάδες έχουν τεράστια αντιπαλότητα μέχρι και σήμερα καθώς πολύ συχνά γίνονται επεισόδια μεταξύ των οπαδών των 2 αυτών ομάδων. Αγωνιστικά έχουν συναντηθεί 252 φορές (161 επίσημοι αγώνες), με τον Ερυθρό Αστέρα να μετράει 64 νίκες και την Παρτιζάν 47. Ο Ερυθρός Αστέρας έχει καταφέρει να κατακτήσει ένα Τσάμπιονς Λίγκ την σεζόν 1990-91 ενώ έχει πάει φιναλίστ του Γιουρόπα Λιγκ την σεζόν 1978-79. Η Παρτιζάν έχει πάει στον τελικό του Τσάμπιονς Λίγκ χωρίς να καταφέρει να κερδίσει την σεζόν 1965-66. Αξιζει να σημειωθεί ότι οι 2 ομάδες έχουν στενές σχέσεις με την Ελλάδα με τον Ολυμπιακό και τον Ερυθρό Αστέρα, που αποκαλούνται "Orthodox Brothers" και κάτι αντίστοιχο συμβαίνει και με τους φίλους του ΠΑΟΚ και της Παρτιζαν.
Ρομάν Παβλουτσένκο
Ο Ρομάν Ανατόλιεβιτς Παβλουτσένκο (Рома́н Анато́льевич Павлюче́нко, 15 Δεκεμβρίου 1981) είναι Ρώσος επιθετικός, ο οποίος αγωνίζεται στην Αραράτ Μόσχας.
Τριάδα του Λέοντα
Η τριάδα του Λέοντα (γνωστή και ως τρίο του Λέοντα, ομάδα Μ66 και Arp 317) είναι μία ομάδα γαλαξιών σε απόσταση περίπου 35 εκατομμυρίων έτη φωτός στον αστερισμό του Λέοντα. Αποτελείται από τους σπειροειδείς γαλαξίες Μεσιέ 66, Μεσιέ 65 και NGC 3628.
Ρομάν Παβλουτσένκο
Διεθνής καριέρα
Το 2003, ο Παβλουτσένκο έλαβε για πρώτη φορά πρόσκληση στην εθνική Ρωσίας και από το 2005 συμπεριλαμβάνεται συνεχώς στην σύνθεση της εθνικής Ρωσίας.
Τριάδα του Λέοντα
Μέλη
Οι γαλαξίες στον παρακάτω πίνακα έχουν αναγνωριστεί ως μέλη της Τριάδας του Λέοντα από τον κατάλογο κοντινών γαλαξιών και τον Κατάλογο Ομάδων Γαλαξιών της Λυόν (LGG).
Ρομάν Παβλουτσένκο
Euro 2008
Ο Ρομάν Παβλουτσένκο ήταν ο κύριος ήρωας της νίκης της εθνικής Ρωσίας στον αγώνα με την εθνική Αγγλίας (2:1), στον οποίο πέτυχε και τα δύο τέρματα. Συμπεριλήφθη στην 23μελη σύνθεση της εθνικής Ρωσίας για την τελική φάση του Euro 2008.
Τριάδα του Λέοντα
Μέλη
Επιπλέον κάποιες πηγές υποδεικνύουν ότι πέρα από τους παραπάνω γαλαξίες ένας ή δύο γαλαξίες μπορεί να είναι μέλη της ομάδας. Ο NGC 3593 σύχνα θεωρείται μέλος της ομάδας αλλά όχι συνέχεια.
Ρομάν Παβλουτσένκο
Euro 2008
Ο Ρομάν πέτυχε το τέρμα της τιμής στον αγώνα απέναντι στην εθνική Ισπανίας (1:4) και το πρώτο τέρμα στον αγώνα απέναντι στην εθνική Σουηδίας (2:0). Ανακηρύχθηκε ως ο παίκτης του αγώνα μετά το παιχνίδι με την εθνική Ελλάδος, αν και δεν είχε πετύχει τέρμα στον αγώνα. Ο Ρομάν πέτυχε το πρώτο τέρμα στον προημιτελικό αγώνα απέναντι στην εθνική Ολλανδίας (3:1). Μετά τη διοργάνωση, ο Παβλουτσένκο συμπεριλήφθηκε στην 23μελή ομάδα της διοργάνωσης.
Τριάδα του Λέοντα
Κοντινές ομάδες
Η ομάδα Μ96 βρίσκεται φυσικά κοντά στην Τριάδα του Λέοντα. Κάποιοι υποστηρίζουν ότι αυτές οι δύο ομάδες μπορεί να αποτελούν δύο υποομάδες μίας πολύ μεγαλύτερης ομάδας, ένω κάποιοι αναγνωρίζουν την Τριάδα του Λέοντα ως μέρος της ομάδας Μ96.
Ρομάν Παβλουτσένκο
Euro 2012
Ο Παβλουτσένκο πέτυχε το πρώτο διεθνές χατ-τρικ του στον αγώνα απέναντι στην εθνική Αρμενίας για τα προκριματικά του Euro 2012. Στις 25 Μαΐου 2012, ο Ρομάν συμπεριλήφθηκε στην 23μελή σύνθεση της εθνικής Ρωσίας για την τελική φάση του Euro 2012. Στον ενακτήριο αγώνα της Ρωσίας απέναντι στην εθνική Τσεχίας, ο Ρομάν έδωσε ασίστ στον Αλάν Τζαγκόεφ για το τρίτο τέρμα των Ρώσων, ενώ ο ίδιος πέτυχε το τελευταίο τέρμα του αγώνα, ο οποίος έληξε με σκορ 4-1 υπέρ των Ρώσων.
Τριάδα του Λέοντα
Εξωτερικοί σύνδεσμοι
Κατηγορία:Υπερσμήνος της Παρθένου Κατηγορία:Ομάδες γαλαξιών Κατηγορία:Λέων (αστερισμός)
Ρομάν Παβλουτσένκο
Στατιστική
Μέχρι τις 3 Μαρτίου 2012.
Προσωπική ζωή
Ο Ρομάν είναι παντρεμένος με την Λαρίσα Παβλουτσένκο, με την οποία έχει μια κόρη, την Κριστίνα. Ο Παβλουτσένκο είναι βουλευτής της Δούμας του Στάβροπολ και εκπροσωπεί το κόμμα «Ενωμένη Ρωσία», αλλά εξαιτίας του επαγγέλματος του, όπως δήλωσε ο ίδιος ο Ρομάν, θα είναι δύσκολο γι' αυτόν να συμμετέχει άμεσα στην εργασία της Δούμας, αλλά μπορεί να δίνει συμβουλές σε θέματα αθλητισμού.
Διακρίσεις
Σπαρτάκ Μόσχας
Τότεναμ
Διεθνείς
Ατομικές
Εξωτερικοί σύνδεσμοι
Κατηγορία:Ρώσοι ποδοσφαιριστές Κατηγορία:Ποδοσφαιριστές Εθνικής Ρωσίας Κατηγορία:Επιθετικοί ποδοσφαιριστές Κατηγορία:Ποδοσφαιριστές ΦΚ Ρότορ Βόλγκογκραντ Κατηγορία:Ποδοσφαιριστές Σπαρτάκ Μόσχας Κατηγορία:Ποδοσφαιριστές Λοκομοτίβ Μόσχας Κατηγορία:Ποδοσφαιριστές Τότεναμ Χότσπερ Κατηγορία:Ποδοσφαιριστές Ευρωπαϊκού Πρωταθλήματος 2012 Κατηγορία:Ποδοσφαιριστές Ευρωπαϊκού Πρωταθλήματος 2008 Κατηγορία:Ποδοσφαιριστές ΦΚ Ντιναμό Στάβροπολ Κατηγορία:Ποδοσφαιριστές ολυμπιακής ομάδας Ρωσίας Κατηγορία:Ποδοσφαιριστές Πρέμιερ Λιγκ Ρωσίας Κατηγορία:Ποδοσφαιριστές ΦΚ Κουμπάν Κρασνοντάρ
Σαλμώνη Ηλείας
Για συνώνυμο οικισμό στην Ελλάδα δείτε το λήμμα: Σαλμώνη Ροδόπης
Η Σαλμώνη είναι πεδινό χωριό της Ηλείας στην Περιφερειακή Ενότητα Ηλείας σε υψόμετρο 52 μέτρα.
Γεωγραφία - Ιστορία
Η Σαλμώνη βρίσκεται σε απόσταση 9 χλμ. ανατολικά του Πύργου, ανάμεσα στην ΕΟ Πύργου - Ολυμπίας και τον Αλφειό ποταμό. Είναι κτισμένη μέσα στο λεκανοπέδιο του ποταμού και οι κάτοικοί της ασχολούνται με την καλλιέργεια κυρίως πορτοκαλιών και ελιών. Η αρχαία Σαλμώνη αναφέρεται ως μία από τις οκτώ επίσημες πόλεις της αρχαίας Πισάτιδας, η οποία, σύμφωνα με τη μυθολογία, ιδρύθηκε από τον Σαλμωνέα (Σαλμωνεύς) που μετανάστευσε στην Ήλιδα από τη Θεσσαλία. Σύμφωνα με τον Ευρυπίδη η πόλη βρισκόταν «επ΄Αλφειού ροαίς», ενώ πιθανολογείται ότι ερείπιά της σώζονται νοτιοδυτικά του σημερινού χωριού, στο λόφο δεξιά της όχθης του Αλφειού, αριστερά της σιδηροδρομικής γραμμής που οδηγεί από Πύργο προς Αρχαία Ολυμπία. Επί τουρκοκρατίας ονομαζόταν Κούκουρα από το όνομα του Τούρκου διοικητή Κούκουρ Αγά. Έτσι αναφέρεται επίσημα το 1835, μετά την Επανάσταση του 1821, να προσαρτάται στο δήμο Λετρίνων. Το 1912 με το ΦΕΚ 256Α - 28/08/1912 ορίστηκε έδρα της τότε νεοϊδρυθείσας κοινότητας. Μετονομάστηκε σε Σαλμώνη το 1915 με το ΦΕΚ 143Α - 17/04/1915. Σύμφωνα με το Σχέδιο Καλλικράτης μαζί με τον Αλφειό αποτελούν την τοπική κοινότητα Σαλμώνης που υπάγεται στη δημοτική ενότητα Πύργου του Δήμου Πύργου και σύμφωνα με την απογραφή 2011 ως κοινότητα έχει πληθυσμό 643 κατοίκους, ενώ ως οικισμός 612.
Παραπομπές
Κατηγορία:Χωριά του νομού Ηλείας Κατηγορία:Δήμος Πύργου
Ιωάννης Αντωνόπουλος (αποσαφήνιση)
Το ονοματεπώνυμο Ιωάννης Αντωνόπουλος μπορεί να αναφέρεται στα παρακάτω πρόσωπα:
Σπαθάδες Τρικάλων
Οι Σπαθάδες είναι χωριό που βρίσκεται στο νομό Τρικάλων, 12 χιλιόμετρα ΝΑ της Καλαμπάκας και σε υψόμετρο 280 μέτρων. Σύμφωνα με τα στοιχεία της Ελληνικής απογραφής του 2011 διαθέτουν 233 κατοίκους.
Κατηγορία:Χωριά του νομού Τρικάλων Κατηγορία:Δήμος Τρικκαίων